For Notes | Koncert.hu
Honlaphttp://www.myspace.com/fornotes
A For Notes tagjai az Erkel Ferenc (postás) jazz konzervatóriumban ismerkedtek meg egymással. Közel 3 évig játszottunk együtt zenekari gyakorlaton különböző formációkban. 2009 januárjában alakult meg a quartet. A zenekar instrumentális fusion-jazz-latint játszik. A vérpezsdítő groove-okon és a saját szerzeményeken keresztül, az egyedi felfogásban átírt jazz standard-eken át, a lábakat megmozgató latin muzsikáig terjed a repertoárunk. A páratlan ritmusok dimenziójába is belevisszük a hallgatót. Megpróbálunk elrugaszkodni a megszokott zenei fordulatoktól és könnyebben emészthetően tálalni a jazz-latin stílust. Különböző ízlésű emberekből tevődik össze a zenekar, ennek köszönhetjük egyedi hangzásunkat.
Nagy hatással van ránk Juhász Gábor, Kaltenecker Zsolt, Esbjörn Svensson, Avishai Cohen és még rengeteg zseniális zenész játéka. A zenekar próbái egyfajta zenei műhelynek tekinthetők, az alkotás folyamatában minden tag részt vesz.
Célunk, hogy minél több emberhez eljusson a zenénk, minél többet játszunk, fejlődjünk. Terveink között szerepel egy nagylemez elkészítése is, de addig is várunk mindenkit sok szeretettel koncertjeinken.